Diari Oficial de la Generalitat Valenciana


Sumari del DOGV 9355, del 06-06-2022 (2022/4740)

RESOLUCIÓ de 16 de maig de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient de declaració administrativa de la Generalitat com a hereva abintestada d'Ángel Doménech Monllau. ABI 105/2021.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4740


Data del document
:   16-05-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de maig de 2022, de la Direcció General del Sector Públic i Patrimoni, per la qual es resol el procediment i s'arxiva l'expedient de declaració administrativa de la Generalitat com a hereva abintestada d'Ángel Doménech Monllau. ABI 105/2021. [2022/4740]  
Antecedents de fet  
La Conselleria d'Hisenda i Model Econòmic va tindre coneixement mitjançant ofici de l'Advocacia General de la Generalitat, del procediment d'Execució hipotecària 756/2016, seguit en el jutjat de Primera Instància núm. 1 de Vinaròs, que comunicà la defunció d'Ángel Doménech Monllau, el 19 de març de 2014.  
En la documentació adjunta consten les renúncies a l'herència del causant per part de mare i germana d'aquest.  
De les actuacions prèvies es constatà que no va atorgar testament. No existint, en principi, més persones amb dret a heretar i acreditat el seu empadronament a l'Ajuntament de Benicarló, es va procedir a iniciar el procediment administratiu dirigit a efectuar la declaració de la Generalitat com a hereva abintestada.  
Amb data 14 de juny de 2021, la directora general del Sector Públic i Patrimoni va signar acord d'incoació del procediment per a la declaració administrativa d'herència intestada, que es publicà en el DOGV de 16 de juliol de 2021 i s'exposà al tauler d'edictes de l'Ajuntament de Benicarló des del 22 de juny fins al dia 22 de juliol de 2021, i a l'Ajuntament de Vinaròs des del 28 de març fins al 28 d'abril de 2022.  
  
Investigat el cabal relicte, consten com a béns immobles segons Registre de la Propietat de Benicarló i el seu districte:  
- Finca núm. 36841, seient 747 del Diari 135, habitatge situat en planta baixa situat a Benicarló, carrer Prolongació Càlig, sense número. CRU: 12009000675770.  
- Finca núm. 36974, seient número 748 del Diari 135, plaça de garatge núm. 16, situada en soterrani primer de l'edifici situat a Benicarló, carrer prolongació Càlig, sense número. CRU: 12009000676319.  
Sol·licitats deutes a l'entitat CaixaBank, en referència a la finca registral núm. 36421 i 36031, del procediment d'Execució hipotecària 756/2016 adés indicat, comuniquen que a data 1 de setembre de 2021 el deute és de 110.404,11 ?, als quals cal sumar 15,29 - d'interessos diaris.  
  
La Diputació de Castelló, en data 24 de novembre de 2021, informa que té pendent de pagament en període executiu els rebuts d'IBIU i taxes corresponent als anys: 2016 a 2021, per un import total de 1.624,83 ?.  
En data 26 de novembre de 2021, la Comunitat de Propietaris de la finca registral núm. 36901 i 36994, comunica que segons acta de Junta de Propietaris de 30 d'abril de 2019, té pendent de pagament 2.100,32 ?.  
  
L'Ajuntament de Benicarló, el 7 de febrer de 2022, remet els deutes en via executiva, que ascendeixen a 429,59 ?, en concepte de taxes fems, de l'any 2014 al 2021, i sobre l'IBIU (Diputació de Castelló) un import de 1.346,72 - de l'any 2019 al 2021.  
El 14 de març de 2022, el Servei de Gestió Immobiliària taxa els immobles de referència en:  
- Finca núm. 36005, habitatge 44 m²: 28.451,72 ?.  
- Finca núm. 36439, plaça garatge 10 m²: 4.875,00 ?.  
No s'han localitzat més béns de l'herència, i queda acreditat que el valor dels béns a heretar no supera el valor dels deutes.  
  
Fonaments de dret  
En compliment del previst en l'article 71.1.c del a Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat; l'art. 6.3 del Decret 20/2019, d'1 5 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, escau la finalització i arxivament de l'expedient per a declarar hereva abintestada la Generalitat Valenciana.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, acorde:  
  
Primer  
Arxivar l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, vist que l'import dels deutes supera el valor dels béns a heretar; no sent necessari informe previ de l'Advocacia General de la Generalitat, d'acord amb informe d'aquesta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
  
Segon  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que puga exercitar-se qualsevol altre recurs o acció que s'estime procedent.  
  
València, 16 de maig de 2022.- La directora general del Sector Públic i Patrimoni: Isabel Castelló García.